open-index/open-wikipedia-markdown huggingface dataset:
Bremnes

**Bremnes** har flere betydninger:

## Steder i Norge
*Bremnes (Bømlo) – tettsted og tidligere kommune i Bømlo kommune i Vestland
*Bremnes (Gulen) – sted i Gulen kommune i Vestland
*Bremnes (Kvæfjord) – sted i Kvæfjord kommune i Troms
*Bremnes (Sortland) – sted i Sortland kommune i Nordland
*Bremnes (Bodø) - sted i Bodø kommune i Nordland

## Skip
*MS «Bremnes» (1949) av 1949
*MS «Bremnes» (1978) av 1978
*MS «Unika» av 1976 (som M/S «Bremnes» fra 1994 – 2000)

## Personer
*Kari Bremnes, musiker
*Lars Bremnes, musiker
*Marianne Bremnes, musikkpedagog og politiker
*Ola Bremnes, musiker
*Ole H. Bremnes, dikter og skolemann
*Sindre Bremnes, skriftdesigner

## Annet
*Bremnes Idrettslag – Idrettslag fra Bremnes i Bømlo
*Bremnes fort - Var et tysk og senere norsk kystfort i Bodø kommune i Nordland, og var en av brikkene i den tyske Atlanterhavsvollen under 2. verdenskrig.
Carl Andre

**Carl Andre** (1935&ndash;2024) var en amerikansk kunstner, og en av de viktigste skikkelsene innenfor minimalismen.

Andres arbeid tok ofte i bruk naturlige eller enkle tilvirkede materialer som metallplater, murstein og sementblokker, som ble arrangert i enkle mønstre flatt liggende på gulvet, eller i stabler som skulpturelle former.

## Referanser


## Eksterne lenker
* 
* Guggenheim Museum
Historien om den gråtende kamel

***Historien om den gråtende kamel*** (orig. *Die Geschichte vom weinenden Kamel*) er en tysk dokumentarfilm (dokumentardrama) fra 2003. Den er regissert av to studenter ved filmhøyskolen i München, mongolske Byambasuren Daava og italienske Luigi Falorni, og produsert i samarbeid med Bayerischer Rundfunk og med støtte fra FilmFernsehFonds Bayern.

Filmen handler om et nyfødt kamelføll som blir avvist av moren sin, og om en mongolsk nomadefamilie som forsøker å redde det.

*Historien om den gråtende kamel* fikk tallrike utmerkelser, og ble satt opp på kino i Norge. I 2005 ble den nominert til Oscar for beste dokumentarfilm.

## Rolleliste
Janchiv Ayurzana, Chimed Ohin, Amgaabazar Gonson, Zeveljamz Nyam, Odgerel Ayusch, Guntbaatar Ikhbayar, Ikhbayar Amgaabazar, Enkhbulgan Ikhbayar, Uuganbaatar Ikhbayar, Munkhbayar Lhagvaa, Ingeen Temee (kamel), Botok (kamel) 

## Referanser


## Eksterne lenker
*
Lasagne

**Lasagne** er en type pasta, men kan også betegne en matrett hvor denne pastatypen er i bruk.

## Etymologi
Ordet *lasagne* er et flertallsord på italiensk, og uttales lasánje. Noen nordmenn bruker den franske uttalen «lasánj», og noen bruker den amerikanske formen «lasanja». På italiensk er formen *lasagna* (-ánja) entallsformen, som bare brukes når man omtaler én lasagneplate, med andre ord nesten aldri. 

## Pastaplater

Lasagne i betydningen pastaplater kan også kalles *lasagnoni* (store lasagneplater), lasagnette (små lasagneplater) eller *bardele*. Dette er lange rektangulære plater av pasta, normalt glatt, som normalt selges tørket. I hjemmene lager man imidlertid gjerne lasagne av fersk pasta, som rulles ut på pastamaskiner, tørkes kort og kokes i salt vann noen få minutter. 

## Lasagne i flere varianter
Den mest kjente retten med lasagne kalles gjerne *lasagne al forno*, ovnsbakt lasagne. Den består av to sauser: en melsaus eller bechamelsaus, og en saus med kjøtt og tomat, gjerne bolognese-sausen. Lasagneplatene legges lagvis i en form med hver saus i annethvert lag. Det øverste laget må være bechamel, og så drysses det ost på toppen. I de opprinnelige oppskriftene lager man gjerne mer tyntflytende sauser enn man ofte gjør utenfor Italia. Dermed blir det tettere mellom lagene, og man får en mer kompakt lasagneform uten for mye saus som flyter utover. 

I Italia lager man like gjerne en lasagne uten kjøtt, siden lasagne ofte serveres som forrett. Andre sauser kan også brukes, eksempelvis spinatsauser og pesto.
Arbeiderbevegelsens arkiv og bibliotek

**Arbeiderbevegelsens arkiv og bibliotek** er en institusjon eid av Landsorganisasjonen (LO) og Arbeiderpartiet (Ap). Her samles dokumentasjon knyttet til arbeiderbevegelsens historie, arbeidsforhold, sosialhistorie og den politiske venstresiden i Norge.

Initiativet til etableringen ble tatt i 1905 med  et tilsvarende svensk arkiv som forbilde. I 1908 ble de første lokalene tatt i bruk i Folkets Hus i Oslo. Innlevering av materiale skjedde fra 1909, mens det først ble åpnet for publikum i 1910. I dag er Arbeiderbevegelsens arkiv og bibliotek arbeiderbevegelsens eldste kulturinstitusjon og landets største, private arkivinstitusjon. Arbeiderbevegelsens arkiv og bibliotek er landets største spesialbibliotek for arbeiderbevegelsens historie, har en fotosamling på 4,5 millioner fotografier, en stor samling av plakater og landets største samling av arbeiderfaner. Arbeiderbevegelsens arkiv og bibliotek har et utstrakt nasjonalt og internasjonalt nettverk innen arbeiderbevegelsens historie og utgir det vitenskapelige tidsskriftet *[[Arbeiderhistorie (tidsskrift)|Arbeiderhistorie]]*.

I arkivet finnes blant annet arkivene til venstresidens partier som Arbeiderpartiet, Sosialistisk Venstreparti, Rødt, Arbeidernes Kommunistparti og Norges Kommunistiske Parti.

Hovedlokalene befinner seg i Oslo Kongressenter Folkets hus, ved Youngstorget i Oslo sentrum. Det finnes også regionale arkiver for arbeiderbevegelsen, men aktiviteten har variert noe over tid.

Per 2020 er daglig leder for arkivet Ole Martin Rønning.

## Se også
* Archiv der sozialen Demokratie

## Litteratur
* Knut Einar Eriksen, Solveig Halvorsen, Einar A. Terjesen. «Arbeiderbevegelsens arkiv og bibliotek gjennom 100 år». I: *Arbeiderhistorie* 2008 s. 6-69

## Eksterne lenker
* 
*
Perus president

**Republikken Perus president** er slik det er nedfelt i Perus konstitusjon fra 1993, statsleder og representerer republikken i alle offisielle internasjonale saker. Presidenten velges hvert femte år, og den sittende president kan ikke gjenvelges. Etter et fem åres opphold, kan derimot en tidligere president velges på nytt. Det finnes ingen grense på hvor mange ganger en kan sitte som presidentkandidat.

Innsettelsen av regjeringen skjer 28. juli, som er uavhengighetsdagen fra Spania og nasjonal fridag.

## Historie
Gjennom Perus mer enn 180 år lange selvstendighet har landet vært styrt av militære ledere som slåss for selvstendighet, ledere fra Salpeterkrigen, representanter for aristokratiet og demokratisk valgte ledere. Presidenthistorien inneholder borgerkrig, statskupp og vold. Mer enn en gang har flere personer gjort krav på retten til å være president samtidig. Forskjellige titler har blitt brukt, som «Perus beskytter» (brukt av San Martin), «Perus befrier» (brukt av Bolivar) og «Perus øverste beskytter» (av Santa Cruz).

## Presidenter i republikken
 
Den følgende listen inneholder navnene til Perus presidenter:

## Se også
*Perus historie
*Liste over visekonger i Peru

## Fotnoter og referanser
Chord

**Chord** er et rutingsystem for datanett.  Det er utviklet ved Massachusetts Institute of Technology (MIT) og er primært påtenkt ruting i peer-to-peer datanett («P2P-nett»), der ressurser skal lokaliseres til en eller flere likeverdige noder.  Målet er å få spredt belastningen rettferdig og samtidig oppnå en adekvat ytelse og pålitelighet.  

Chord's ansvar er å få avgjort hvilken node som skal stå som representant for en gitt ressurs i et P2P-nett, samt styre alle henvendelser om ressursen, til nettopp denne noden.  Alle noder som er påkoblet P2P-nettet har en unik 128-bits identitet (basert på en hash av for eksempel IP-adressen), og står som ansvarlig for alle henvendelser i et avgrenset adresseområde rundt sin egen identitet.  I tillegg kjenner noden til den identitet som innehas av neste node (suksessor).  Ansvarsområdet er da det rommet mellom seg selv og neste.

Enhver henvendelse O vil først få en 128-bit hashverdi beregnet, H=h(O).  Det er i utgangspunktet ukjent hvor den ansvarlige er lokalisert, så når en applikasjon ber om en ressurs (åpne en fil, lagre endringer, stenge en fil), må henvendelsen styres til korrekt sted.  Chord videresender henvendelsen til sin *suksessor,* hvis den ikke da selv ser at den står som ansvarlig.  Dette kan i uheldigste fall, der den ansvarlige står umiddelbart foran startpunktet, medføre at henvendelsen hopper N ganger før den når den ansvarlige.

For å påskynde leveransen, har Chord også en rutingtabell (*finger table*) som peker til fornuftige deler av adresserommet, slik at noden kan videresende direkte til det som vil være den nærmeste representant (men ikke nødvendigvis den endelige ansvarlige).
Uansett, når den ansvarlige mottar henvendelsen, vil den avbryte videresendingen og utføre arbeidet som ønskes gjort.  For å sikre at ressurser spres jevnt over klientene, brukes en hashfunksjon som sikrer konsistent hashing.

Et viktig mål er å redusere antall slike hopp henvendelsene må gjennom, før arbeidet blir gjort; i dag er dette i snitt, log2N, der N er antall noder i P2P-nettet.  Med en million noder, ikke utenkelig dagens Internett, gir dette 20 hopp.  Med store rutingtabeller i hver node, vil man få færre hopp, men dette blir da en avveiningssak mellom plassbehov og oppslagstid; i dag er rutingtabellen utstyrt med log2N adresser.

Når en node forlater P2P-nettet er det viktig at dens ansvarsområde blir plassert til andre, før noden forsvinner og dens ressurser blir utilgjengelige.  Filer skal da kopieres til de som tar over ansvaret.  Likens, når en node tilkommer, er det viktig at den får en identitet og ansvar for et utsnitt av de ressurser som skal forvaltes.  Filer skal da kopieres over fra de noder der den nye overtar ansvaret.  Der det er hyppige endringer i medlemskapet (churn) er det usikkert i hvor stor grad Chord vil kunne unngå thrashing, altså unngå å bruke vesentlige deler av produksjonskapasiteten til administrasjon (flytting av filer til og fra nye og utflyttede noder). 
Chord fungerer i dag som rutingsystem for filsystemet CFS (Cooperative File System), utviklet ved MIT.
Ski idrettspark

**Ski idrettspark** er et kommunalt idrettsanlegg i Ski i Nordre Follo i Akershus. Idrettsparken ble innviet i 1956 og er hjemmebanen til Ski Idrettslag. Hovedbanen har naturgress med løpebaner rundt og tribunekapasitet på 1900 personer. I idrettsparken ligger Ski stadion, som er Follo Fotballs hjemmebane. Idrettsparken huser også Ski Ishall, Skihallen, Ski Alliansehall og Ski turnhall.  Idrettsparken benyttes som treningsområde Ski IL Håndball, Ski IL Friidrett, Ski IL Fotball, Ski IL Ishockey, Ski IL Innebandy, Ski IL Tennis og Ski IL Turn.

Banene brukes av lag og spillere i forskjellige aldersgrupper, alle idrettslag i kommunen kan søke om få bruke banene til organisert trening. Uorganisert trening/spill og lek er tillatt, banene er åpne for alle når det ikke foregår organisert aktivitet. Banemesteren kan likevel stenge banen ved vedlikehold og ekstremvær.

I juni 2020 satt Nordre Follo kommune av 2 mill. kroner til oppgradering av idrettsanlegg i kommunen. Dette etter at Ski stadion bar preg av manglende vedlikehold.

## Skihallen og Ski Alliansehall
Ski Alliansehall er bygd i sammenheng med Skihallen, og eies og driftes av Ski Alliansehall AS som er et selskap heleid av Ski IL Alliansen. Det lokale håndballaget, Ski IL Håndball, er den største aktøren. Ski Alliansehall består av to håndballbaner, en stor klatrevegg og to mindre buldrevegger, en dansesal et klasserom/møterom, garderobefasiliteter og kafeteria.

Skihallen benyttes i dag av Ski IL Friidrett og Follo Håndballklubb. Ski IL Håndball og Ski Alliansehall AS har kontorer i Ski Alliansehall.

## Ski Ishall
Ski Ishall  ble åpnet 3. desember 1987, som den 14. ishallen i Norge. Hallen er hjemmebanen til ishockeylaget Ski Icehawks og har en publikumskapasitet på 600 ståplasser.

## Ski stadion
Ski stadion er Follo Fotballs hjemmebane. Stadionet ble anlagt i 1956, og underlaget er naturgress.

## Ski turnhall
I 2016 gikk flertallet av politikerne i tidligere Ski kommune sammen om å få bygget en turnhall i idrettsparken. Ski turnhall åpnet i desember 2020, og er en basishall med fastmonterte turnelementer. Antallet sitteplasser i hallen er 480, men med ståplasser på en avsats over selve turnhallen, er det mulig å få plass til mange flere. Høsten 2020 ble det utlyst en navnekonkurranse i forbindelse med åpningen av hallen. Forslag som *Hopp og sprett*, *Spagaten*, *Salto*, *Svetter`n*, *Turnellen* og *Turnipsen* var noen av navneforslagene. Men Språkrådet var skeptisk da forslagene sa lite om hva slags bygg det var snakk om eller for det ligger. Navnet endte på Ski turnhall, til tross for at hallen brukes av alle turnklubbene i Nordre Follo kommune.

## Kongebesøk
Kong Harald V besøkte Ski Alliansehall onsdag 1. oktober 2008. Her fikk han se over 150 barn og unge i aktivitet og hilse på utvalgte personer fra idrettsmiljøet i Ski.

## Referanser


## Eksterne lenker

* 
* Ski Stadion - Nordic Stadiums
Teoretiske modeller

**Teoretiske modeller** gir et sterkt forenklet bilde av virkeligheten. Forenklingen dreier seg om å fokusere på de trekk som anses å være vesenlig for det som skal forklares, samtidig utelukke alt som er uvesentlig. Dette gjøres for å tydeliggjøre poenget man er ute etter å forklare og for at modellen i det hele tatt skal kunne fungere. Derfor vil teoretiske modeller aldri være fullkomne representasjoner av virkeligheten.
Modellene kan være utformet som et diagram, skjema eller en annen grafisk framstilling som kan gi en mer oversiktlig framstilling enn en verbal forklaring.
En modell kan sammenlignes med et kart som til tross for forenklingen likevel fungerer som et nyttig verktøy.

I økonomi er modeller et analyseverktøy som gjør det mulig å forholde seg til en stor mengde data. Men modellen bygger på mange begrensende forutsetninger som er nødvendig for å kunne bruke modellen til å undersøke økonomiske mekanismer. Økonomiske modeller er ofte formulert som matematiske sammenhenger med et sett med ligninger. Dette er en forutsetning for å kunne trekke logiske slutninger om hva som påvirker og bestemmer økonomiske størrelser.

## Litteratur
*Erling Steigum *Moderne makroøkonomi*. Gyldendal, 2004. ISBN 82-05-28768-6
*Robert G. Hansen  *Makroøkonomi*. BI forlag, 2006. ISBN 9788270427802
*Jacobsen Dag Ivar og Thosrsvik Jan.*Hvordan organisasjoner fungerer* , 2 utgave. Fagboklaget, 2005. ISBN 82-7674-763-9
Fernando Morientes

**Fernando Morientes Sánchez** (født 5. april 1976 i Cáceres) er en tidligere spansk fotballspiller som sist spilte for den franske klubben Marseille. Morientes ble betegnet som en «britisk» spanjol, i det at han hadde sin store styrke i luftrommet og var en farlig avslutter inne i boksen.

Morientes har tidligere spilt for Albacete, Zaragoza, Real Madrid, Monaco (lån), Liverpool og Valencia.

**Meritter:**  
* 
** 47 landskamper og 27 mål
* Real Madrid
** Vinner Mesterligaen i 1998, 2000, 2002.
** Spansk ligamester: 2001, 2003
* Monaco
** Toppscorer i Champions League i 2004 med 9 mål
* Liverpool
** Vinner av UEFA Super Cup
** Vinner FA-cupen i 2006

## Karriere som spiller
Oppdatert pr 28. juli 2009

## Referanser


## Eksterne lenker
* 
* Liverpool.no om Morientes
* Liverpool sin egen hjemmeside om Morientes
Thorleif Schjelderup (1920–2006)

:*For andre personer med samme navn, se [[Thorleif Schjelderup]]*

**Thorleif Schjelderup** (1920–2006) var en norsk skihopper, filmskaper og  forfatter.  

## Familie
Han var sønn av høyesterettsdommer Ferdinand Schjelderup, og ble gift med Sossen Krohg i 1942. De fikk to barn sammen, før de skilte seg i 1947. I 1948 ble han gift med sangerinnen Anne Brown, og de fikk datteren Vaar Schjelderup (1951). Han ble skilt fra Brown i 1969.

I perioden 1970–1984 var han samboer med operasangeren og skribenten Ranveig Eckhoff, som bidro i flere av hans filmer. De fikk datteren Yngvil Eckhoff Schjelderup (f. 1980).

## Idrett
Schjelderup var den første nordmann som hoppet over 100 meter på ski, han oppnådde bronse i spesielt hopprenn i Vinter-OL 1948, og var instruktør for det norske hopplandslaget 1957-1962. Som sin far, var han også medlem av Norsk Tindeklub.

## Film, bøker og foredrag
Han var spesielt interessert i smalfilm og var kåsør og skribent, samt forfatter av bøker relatert til friluftsliv og reiseliv. 

### Bibliografi

* 
* 
* 
* 
* 
* 
* 

### Filmer

* 1967: *Tett bak din skulder* – produsent

## Referanser


## Eksterne lenker
*
Mærsk Mc-Kinney Møller

**Arnold Mærsk Mc-Kinney Møller** (1913–2012) var skipsreder i A.P. Møller-Mærsk.

Mærsk Mc-Kinney Møller var sønn av skipsreder A.P. Møller. Han var gift med Emma Mærsk (som har gitt navn til verdens største containerskip) og hadde tre døtre: Leise Mærsk Mc-Kinney Møller (f. 1941), Kirsten Mærsk Mc-Kinney Olufsen (f. 1944) og Ane Mærsk McKinney Uggla (f. 1950).

Mærsk Mc-Kinney Møller overtok ledelsen av A.P. Møller Gruppen ved sin fars død i 1965 og ble styreformann for diverse styrer i rederiene. Han trakk seg delvis tilbake i 1993 fra den daglige ledelsen og overga ansvaret til skipsreder Jess Søderberg. Mærsk Mc-Kinney Møller fortsatte dog enda noen år som styreformann for rederiene. I 2003 – som 90-åring – gikk han endelig over i pensjonistenes rekker og ble avløst av Michael Pram Rasmussen. Mærsk Mc-Kinney Møller forble dog fortsatt medinnehaver av firmaet A.P. Møller.

1. oktober 2004 overdro skipsrederen som en gave Operahuset i København til den danske stat.

Hr. Møller, som han også ble kalt, ble kjent for begrepet «*Rettidig omhu*», som han lærte av sin far.

Mærsk Mc-Kinney Møller var som en av få ikke-kongelige dansker dekorert med Elefantordenen. Dette innebar også at han i offisiell dansk sammenheng skulle tiltales som *Hans Excellence*. Han ble i 1983 tildelt Dannebrogordenens storkors. Videre ble han tildelt St. Olavs Orden, Den islandske falkeorden, Den hellige skatts orden (Japan), Thailands krones orden, Order of the British Empire, Vasco Nuñez de Balboas orden (Panama) og Alaouite-ordenen (Marokko).

På Forbes' liste over verdens rikeste personer var han plassert som nr. 84, med en formue på 6,5 milliarder dollar i 2006.

## Referanser


## Eksterne lenker
* Offisiell biografi
Klassisk betinging

**Klassisk betinging** er en type læring der et individ kobler sammen en biologisk viktig stimulus (eks. mat) med en annen stimulus (eks. lyd) som signaliserer at maten kommer.

Ivan Pavlov observerte at hunder utskilte spytt når de fikk mat i munnen, men enkelte ganger kunne andre ting utløse denne responsen. Eksempelvis kunne hunden begynne å sikle når den hørte skrittene til personen som kom med maten. Han begynte derfor med systematiske studier av hvordan slike signaler (eks. en metronomlyd) kunne begynne å utløse sikling hvis metronomlyden gjentatte ganger signaliserte mat.

I denne situasjonen kalles signalet *BS* (betinget stimulus) og mat - den stimulus som utløser sikling uten læring - kalles *US* (ubetinget stimulus). Læring vises ved at gjentatte paringer av BS + US etter hvert utløser en lært betinget respons, *BR*. I Pavlovs situasjon ligner den lærte BR den ulærte sikle-reaksjonen til mat (*UR*, ubetinget respons), selv om nærmere analyser har vist at BR både i mengde og kjemisk sammensetning ikke er identisk med UR.

De tre fasene i klassisk betinging kan illustreres slik:
* *Før læring*: US -- UR
* *Under læring*: BS - US -- UR
* *Test*: BS - BR
Merk at denne måten å gjennomføre læringseksperimentet på bare definerer hva eksperimentator (Pavlov) gjør: Stimuli presenteres på ulike måter, og så observerer man hvordan organismen reagerer. Dette skiller klassisk betinging fra operant betinging, hvor organismens respons er krevet for å få i stand læring.

Klassisk betinging ses i mange varianter. Noen ganger er den lærte reaksjonen nokså lik den ulærte (som hos Pavlovs hunder), i andre tilfeller kan den være motsatt. Dette ses eksempelvis i toleranse: Hvis en kreftpasient får morfin mot smerte (US), ses en ulært smertereduksjon (UR). Ved gjentatte injeksjoner skjer det en læring, slik at signaler på at sprøyten snart gis (BS) utløser en betinget reaksjon som er motsatt den ulærte. Slike kompensatoriske lærte reaksjoner svekker med andre ord primæreffekten av morfinen. Særlig Shepard Siegel er kjent for viktige studier på dette fenomenet.

Pavlov fant at BS bør komme like før US for at læring skal skje. Dette kalles kontiguitetsprinsippet. Senere forskning har vist at kontiguitet ikke behøver å være avgjørende. Ved etablering av smaksaversjon (eks. at rotter erfarer at mat med en spesiell smak - BS - senere etterfølges av sykdom, US) etableres selv om det er flere timer mellom BS og US. Annen forskning viser at det heller ikke er viktig at BS og US alltid presenteres sammen. Det viktige er at BS predikerer (signaliserer) US. Her har den amerikanske psykologen  Robert Rescorla gjort viktige studier.

## Eksterne lenker
*
Languedoc

**Languedoc** (oksitansk: *Lengadòc*) er en historisk region i Frankrike. Den viktigste byen i Languedoc var Toulouse, ved siden av Montpellier.

Ordet *Languedoc* kommer av det lokale ordet for *ja*, «oc», samt fransk *langue*, «språk».

Navnet har blitt brukt på et franskbygget passasjerfly; Sud-Est Languedoc.

## Referanser


## Eksterne lenker

* Languedoc-Roussillon Tourist Board, offisielt turistnettsted for regionen på engelsk
* Languedoc-Roussillon, offisielt nettsted for region på fransk
Medkila

**Medkila** er en bydel i Harstad, sør for Kanebogen og nord for Holtet.

Der fins tre fotballbaner: en kunstgressbane, en grusbane og en innendørs (i en hall). Medkila Idrettslags damefotballag vant NM i fotball (cupen) i 2003.

Medkila skole ligger øverst i Medkila.

## Referanser
Stanislav Janevski

**Stanislav Janevski** (bulgarsk: ; født 16. mai 1985) er en bulgarsk skuespiller, mest kjent for rollen som Viktor Krumm i filmen *[[Harry Potter og Ildbegeret (film)|Harry Potter og Ildbegeret]]*.

## Biografi
I lang tid var Janevski, den bulgarske tenåringen som skulle spille rumpeldunkstjernen og Durmstrangs deltaker i tretrollmannsturneringen, et mysterium. Over 600 barn prøvde å få rollen som «Krumm» til filmen *Harry Potter og Ildbegeret*. Prøvene fant sted i Sofia den 4. og 5. februar 2004. Den bulgarske studenten som bodde i London endte opp med rollen. I juni 2004 ble navnet til skuespilleren som skulle ha rollen som «Krumm» offentliggjort, i likhet med de fleste andre nye fjesene i *Harry Potter og Ildbegeret*. Selv etter offentliggjørelsen ble ingen bilder av ansiktet hans publisert. I januar 2005 ble det første bildet offentliggjort av Janevski som «Viktor Krumm».

## Filmografi
* 2005 – *[[Harry Potter og Ildbegeret (film)|Harry Potter og Ildbegeret]]* (orig. *Harry Potter and The Goblet of Fire*), «Viktor Krumm»

## Eksterne lenker
*
Bremnes (Sortland)

**Bremnes** er et sted i Sortland kommune i Nordland. Stedet ligger på Langøya.

Bremnes er i dag mest kjent for at Vesterålens (interkommunalt samarbeid) renovasjonsselskap Reno-Vest IKS har sitt deponi for inert avfall for Vesterålen på Bremnesskaga. Bremnesskaga ligger slik til at det er godt synlig fra Holm og sydspissen av Andøya. Selskapet har anlagt kai for import av avfall sjøveien fra andre steder i landet og verden for deponering her. Bremnes er knyttet til resten av kommunen med en fylkesvei. Denne veien ble opprustet og fikk asfaltdekke sent på 1980-tallet, mest på grunn av at tungtrafikken med søppel til søppelplassen på Bremnes belastet veien og gjorde opprusting helt nødvendig.

På Bremnesøya utenfor Bremnes finnes flere gravhauger fra jernalderen.

## Referanser
Norske Idrettsutøveres Sentralorganisasjon

**Norske Idrettsutøveres Sentralorganisasjon** (**NISO**) er et norsk fagforbund for idrettsutøvere innen idrettene fotball-, håndball- og ishockey, og er tilsluttet Landsorganisasjonen i Norge. Forbundet fungerer som en fagforening for idrettsutøverne og har tilhold på Youngstorget i Oslo.

Forbundet ble etablert som en forening i Norsk Tjenestemannslag i 1995, med Petter Belsvik, da spiller for , som leder. Tidligere Brann og VIF-spiller Joachim Walltin ble leder i 2009. Tidligere Lillestrøm spiller Peter Werni er ansatt som prosjektleder i NISO. Pr. 1. januar 2018 har NISO ca. 1.200 medlemmer fordelt på tvers av idrettsgrenene. NISO er også medlem av de internasjonale spillerforeningene FIFPro (fotball), Waipu (ishockey) og EHPU (ishockey). 

NISO arrangerer årlig prisutdelingen Årets spiller. Dette er en kåring der utøverne innen håndball, fotball og ishockey stemmer fram sine favoritter innen forskjellige kategorier. Prisutdelingen har vært arrangert siden 1999 og har de siste årene blitt arrangert på Grand Hotel i Oslo.

## Ledere
* 2009– Joachim Walltin
* 2003–2009 Silje Vaadal 
* 1998–2003 Morgan Andersen 
* 1995–1998 Petter Belsvik

## Referanser


## Eksterne lenker
* 
*
Frøskelandseidet

**Frøskelandseidet** er et eid på Langøya i Vesterålen, mellom Eidsfjorden i sør og Steinlandsfjorden i nord. Kommunegrensa mellom Sortland og Øksnes krysser eidet. Fylkesvei 821 fra Frøskeland til Myre går også over eidet. Høyeste punkt på veien gjennom Frøskelandseidet er ca. 90 moh. 

## Referanser
Madiou Konate

**Madiou Konate** (født 1982) er en senegalesisk tidligere fotballspiller. 

I 2005 ble han norgesmester i fotball for Molde FK, og skåret et mål i finalen som endte 4–2 etter ekstraomganger. I Molde huskes han også særlig for å ha fått gult kort etter ti sekunders spill i debutkampen mot Lillestrøm.

Han var skadet i 2007 sesongen og spilte ingen av Moldes kamper og ble fristilt fra klubben i 2008. Derfra gikk turen til Hønefoss der han skåret 11 mål på 20 kamper. Han ble solgt videre til tyrkiske Ankaraspor. 

22. januar 2010, tegnet Konate en ny ettårskontrakt med Hønefoss. I 2011 spilte Madiou Konate for den syriske klubben Al-Ittihad Aleppo. 15. juli 2014 tegnet Konate kontrakt med Strømmen, hvor han spilte i fire sesonger. Fra 2018 spiller Konate for Randaberg i 4. divisjon.

## Referanser


## Eksterne lenker
*
Petter Christian Singsaas

**Petter Christian Singsaas** (født 1972), ofte kalt **PC**, er en norsk tidligere fotballspiller som spilte for Sørlia IL,  Steinkjer Fotballklubb og Molde FK. Han ble norgesmester med laget i 2005.

Han spilte for Molde fra 1995 til 2004, og fra midten av 2005-sesongen, da Molde ville ha ham tilbake. Han ble hentet inn i stallen for 2006, etter at kontrakten gikk ut etter sesongen 2005. Etter sesongen 2007 ble det lagt fram et nytt kontraktsforslag, men han avslo det og la opp. Han oppnådde totalt 294 obligatoriske kamper for Molde Fotballklubb. Igjennom sin tid i MFK, opplevde han spill i Champions League 99/00, UEFA- Cup, 4 seriesølv og som nevnt tidligere, Norgesmester i 2005. Han bor nå med sin kone og barn i Steinkjer, der han jobber som trafikklærer. Han avsluttet fotballkarrieren i 6.divisjon sammen med flere av de han spilte sammen med som juniorspiller i Sørlia IL.

Han er sønn av tidligere fotballdommer på toppnivå Terje Singsaas.

## Referanser


## Eksterne lenker
*
Norske Barne- og Ungdomsbokforfattere

**Norske Barne- og Ungdomsbokforfattere**, forkortet **NBU**, er en uavhengig forening for barne- og ungdomsbokforfattere. Den skal ivareta norske barne- og ungdomsbokforfatteres faglige og økonomiske interesser, samt verne og fremme norsk barne- og ungdomslitteratur. NBU finansieres hovedsakelig gjennom bibliotekvederlag og kopieringsvederlag som fordeles via Norsk Forfatter- og Oversetterfond (NFOF). 

I mai 2022 hadde NBU 387 medlemmer. Omtrent 100 av medlemmene var også medlemmer i Den Norske Forfatterforening.

## Historikk
Foreningen ble stiftet i 1947 som **Ungdomslitteraturens forfatterlag** (**ULF**). Initiativet ble tatt av Gunvor Fossum (1893–1958), Evi Bøgenæs (1906–85), Anka Borch (1899–1971), Eugenie Winther (1901–1975) , Margit Ravn (1885–1960) og Aimée Sommerfelt (1892–1975), alle forfattere av såkalte «ungpikebøker». I 1951 ble Margit Ravn utnevnt til æresmedlem.

I 1994 skiftet foreningen navn til *Norske Barne- og Ungdomsbokforfattere*. Antall medlemmer det første året var 14, i 1960 var det 60, i 1970 var det 67, i 1996 var det 189 og i 2011 hadde foreningen 282 medlemmer. I mai 2022 hadde medlemstallet steget til 387.

## Ledere
*1947&ndash;1956: Gunvor Fossum 
*1956&ndash;1965: Aimée Sommerfelt
*1965&ndash;1971: Ebba Haslund
*1971&ndash;1973: Eva Ramm
*1973&ndash;1977: Else Breen
*1977&ndash;1979: Mette Newth
*1979&ndash;1981: Oskar Stein Bjørlykke
*1981&ndash;1983: Steinar Sørlle og Mette Newth
*1983&ndash;1989: Inger Margrethe Gaarder
*1989&ndash;1991: Tore Tveit
*1991&ndash;1996: Øistein Hølleland
*1996&ndash;1998: Per Olav Kaldestad
*1998&ndash;2004: Dag Larsen
*2004&ndash;2008: Kari Sverdrup
*2008&ndash;2011: Sverre Henmo
*2011&ndash;2017: Bjørn Ingvaldsen
*2017–2021:Taran L. Bjørnstad
*2021–: Alexander Løken

## Litteraturpriser

### NBU-prisen
Siden 1988 har NBU delt ut NBU-prisen som er en årlig pris til «en person eller institusjon som har utført et prisverdig arbeid for barne- og ungdomslitteraturen».

### «Trollkrittet»
«Trollkrittet» er Norske barne- og ungdomsbokforfatteres debutantpris. Den ble delt ut første gang i 2011, for bokkåret 2010.

## Referanser


## Eksterne lenker
*
Jomfrutur

En **jomfrutur** er et skips eller et luftfartøys første tur. Berømte jomfruturer som har endt i katastrofe inkluderer jomfruturen til RMS «Titanic» og det svenske regalskipet «Vasa».

## Se også
*Jomfruflytur
NBU

**NBU** er en forkortelse for
*Norske Barne- og Ungdomsbokforfattere, stiftet 1947 (men med NBU som navn fra 1994)
*Norges Bygdeungdomslag, stiftet 1946.
Norsk forening for pengespillproblematikk

**Norsk forening for pengespillproblematikk** (*NFP*) er en forening som kjemper for å redusere omfanget av problemer som følge av pengespill, ved å øke kunnskapen om pengespillproblemer.

Foreningen ble stiftet i 2000.

## Eksterne lenker
* Informasjonsside på Blå Kors senter sine hjemmesider
Runa Førde

**Runa Karin Førde** (født 24. februar 1933, død 28. juli 2017 i Stokke) var en norsk maler, grafiker og illustratør. Hun ble utdannet ved Statens Håndverks- og Kunstindustriskole (1949&ndash;1953) og Statens kunstakademi (1953&ndash;1957). Hun debuterte som illustratør allerede i 1945 med tegninger til Ragna Bredas *[[Lisemor i krig og fred]]*. Hun illustrerte flere bøker, særlig barne- og lesebøker, og vakte oppmerksomhet med sine skildringer av hverdagslivet i dagens Kina. Hun har ellers hatt utsmykningsoppdrag, blant annet for Gimsøy skole i Skien, og deltatt på en lang rekke utstillinger.  Runa Førde er innkjøpt av blant annet Nasjonalgalleriet i Oslo.

Runa Førde bodde i Stokke kommune i Vestfold.

## Referanser


## Eksterne lenker
* Runa Førdes CV hos Kunstnernes informasjonskontor
Dust and Dreams

***Dust and Dreams*** er det ellevte studioalbumet fra progrockbandet Camel og ble ferdigstilt i 1991. Etter en lengre tids fravær fra innspillinger og konserter på rundt åtte år ble albumet med flere vesentlig strukturelle endringer endelig gitt ut i slutten av 1991. Det ble opprinnelig unnfanget av både Andrew Latimer og kona Susan Hoover rundt 1984 og de påfølgende årene, men på grunn av pågående konflikter mellom Camel og den tidligere bandmanageren Geoff Jukes ble det ikke ferdig innspilt før senere.

Latimer og Hoover flyttet til USA fra England og bygget etterhvert opp et studio og grunnla sitt eget plateselskap Camel Productions. Dette åpnet et nytt kapittel for Camel, som kunne produsere sin egen musikk uten å være bundet til en kontrakt med restriksjoner, og det var på denne måten dette albumet ble gitt ut. Med seg fikk Latimer hjelp av de samme musikerne bak *[[Stationary Traveller]]* (1984) ved Ton Scherpenzeel på keyboards, Paul Burgess på trommer og David Paton på vokal. Sistnevnte var bassist på det foregående albumet, men ble erstattet på denne utgivelsen av Colin Bass, som også hadde erstattet Paton på den foregående turnéen. Også den skotske sangeren Mae McKenna deltar med vokal på låta «Rose of Sharon». 

Tatt i betrakning av når albumet ble til, har utgivelsen et distinkt 1980-tallspreg, noe som får det til å ligne en etterkommer av albumet *[[Nude]]* (1981), som også var et konseptalbum. Videre byr dette på gitarspilling fra Latimer på låta «End of the Line» som kan settes i rekke med David Gilmour og «Hopeless Anger» samt «Broken Banks» som kan sammenlignes med Steve Hackett. Det har også noen momenter i utypiske Camel–instrumenter som obo, harmonica og horn, og disse faller naturlig på plass i det helhetlige konseptet. En rekke etablerte studiomusikere bidrar med disse instrumentene på innspillingen. Rent sjangermessig kan utgivelsen sies å ligge innenfor progressiv rock med en krysning mellom Neo-progressiv rock på de vokalbaserte låtene og symfonisk rock på de instrumentale delene.

Utgivelsen må sies å være et konseptalbum siden det er basert på et tema og fordi de komplekse låtene går over i hverandre. Temaet for dette albumer var den amerikanske drømmen om å flytte mot vest og de prøvelsene dette innebar, derav navnet *Dust and Dreams*. Det er basert i sin helhet på John Steinbecks roman *[[Vredens druer]]*, som også ble filmatisert av John Ford i 1940. Historien baserer seg på en skildring av fattige bønder som bryter opp fra sine små gårder i støvhullet midtvesten, og begir seg på vandring på jakt etter dagarbeid i California under depresjonen i 1930-årene. Plateomslaget har flere svart/hvitt-bilder som er relatert til albumets tema.

## Utgivelsesdetaljer
* Camel Productions CP-001CD 1991

## Eksterne lenker
*
Clichy-sous-Bois

**Clichy-sous-Bois** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 15,8&nbsp;km fra sentrum av Paris.

I månedsskiftet oktober-november i 2005 oppstod det alvorlige opptøyer her.

## Historie
Navnet Clichy-sous-Bois kommer fra romersk *Cleppius*,  i det syvende århundre *Clippiacum superius*, og i det tolvte århundre *Clichiacum*.

Flintverktøy fra neolittisk tid har blitt funnet i kommunen. I 1820 hadde landsbyen ca. 150 innbyggere.

20. mai 1869 ble en del av arealet til Clichy-sous-Bois skilt ut og slått sammen med en del av arealet til Livry-Gargan og en liten del av arealet til Gagny for å danne kommunen Le Raincy.

I 1870 ble Clichy berørt av den fransk-prøyssiske krig.

I 1912 ble befolkningen talt til 1&nbsp;434 personer.

Kommunen begynte på en urbaniseringsprosess i 1955.

## Befolkningsutvikling
***Antall innbyggere i kommunen Clichy-sous-Bois***

## Referanser




## Eksterne lenker
* 
* Kommunedata INSEE
Seine-Saint-Denis

**Seine-Saint-Denis** er et fransk departement i regionen Île-de-France. Hovedbyen er Bobigny.

Departementet består av tre arrondissementer, 40 kantoner og 40 kommuner.

## Se også
* Kommuner i departementet Seine-Saint-Denis

## Eksterne lenker
*
Lennox (distrikt)

**Lennox** (skotsk-gælisk: *Leamhnachd*) er et distrikt i Skottland. Det er en region som er sentrert rundt landsbyen Lennoxtown i Stirling, ca. 13 km fra nord for sentrum av Glasgow. 

Lennox var ikke et av de såkalte sju provinsene i Skottland, men som et distrikt fikk det sitt navn fra den gæliske gjengivelsen av vale of the Leven (dalen ved elven Leven), inkludert den store innsjøen «Loch Leven», som i dag er kjent som Loch Lomond. Det ble stilisert til Levenauchen eller Levenachs, myknet til Levenax eller Lennax, som tilkjennega «markene ved den jevne elv». Distriktet omfavnet dette navnet inneholdt hele oldtidens sheriffdom Dumbarton (eller stattholderskapet Dunbartonshire): sognene Rosneath, Arrochar, Row, Luss, Cardross, Bonhill, Dumbarton, Kilmaronock, New Kilpatrick, Old Kilpatrick, Baldernock, Buchanan, Drymen, Killearn, Balfron, Fintry, og Strathblane, med Campsie og Kilsyth, som alle var innenfor de bånd som ble styrt av jarlene av Lennox.

I 1581 bevilget Jakob VI av Skottland tittelen som hertug av Lennox til Esmé Stewart; I dag er det Charles Gordon-Lennox, den tiende hertug, (født 1929), har tittelen og har holdt den siden 1989.

## Referanser


## Eksterne lenker
* District of Lennox – geografi og historie
* District of Lennox – geografi og historie
* District of Lennox - kart
Tendring

:*Se også *'tendring (båt)**.''

**Tendring*' er et [[distrikt (England)|administrativt distrikt]] i [[Essex]] i [[England]]. Administrasjonssenteret er [[Clacton-on-Sea]]. Distriktet har navn etter stammen *Tendering* som bodde der da [[Romersk Britiannia|romerne]] tok kontroll over området. Det deler navn med landsbyen [[Tendring (Essex)|Tendring]]. Distriktet dekker et areal på 337,64 [[kvadratkilometer|km²]] og hadde 138&nbsp;048 innbyggere i 2011.

Under [[den engelske borgerkrigen]] var [[Matthew Hopkins]], Englands *witch-finder general'', svært aktiv i Tendring. Spesielt sto han for mange hekseprosesser i Manningtree og Mistley. 

## Steder i distriktet
*Brightlingsea
*Clacton-on-Sea
*Frinton-on-Sea
*Harwich
*Manningtree
*Mistley
*Tendring
*Walton-on-the-Naze

## Referanser


## Eksterne lenker
*
Carse of Gowrie

**Gowrie** (skotsk gælisk *Gobharaidh*) i stedsnavnet **Carse of Gowrie** består av en bortimot 24 km lang strekning lavereliggende land i Perthshire i Skottland. Området ligger langs den nordligste bredden av Firth of Tay mellom Perth og Dundee.

De viktigste landsbyene:
*Errol
*Inchture
*Longforgan
*Leetown
*Glencarse

## Eksterne lenker
* Carse of Gowrie Områdets nettside
Ain (departement)

**Ain** er et fransk departement i regionen Auvergne-Rhône-Alpes. Det ligger øst i landet og grenser mot Sveits. Ain har fått sitt navn etter elven av samme navn.

## Befolkningsutvikling

## Se også
*Kommuner i departementet Ain

## Referanser


## Eksterne lenker
* Prefekturets offisielle nettsted
* Departementets offisielle nettsted
Pusjkin

:*Denne artikkelen handler om byen Pusjkin utenfor St. Petersburg. For dikteren Pusjkin, se [[Aleksandr Pusjkin]].*

**Pusjkin** (russisk: Пушкин, inntil 1918 **Tsarskoje Selo** – Царское Село, og 1918–1937 **Djetskoje Selo** – Детское Село) er en by sør for St. Petersburg med 95&nbsp;000 innbyggere. Den har tre viktige severdigheter: Pusjkin-museet, tsarenes tidligere sommerresidens, Katarinapalasset, og Aleksanderpalasset

I Katarinapalasset var lenge Ravrommet, som ble demontert av tyskerne under beleiringen av Leningrad under annen verdenskrig og senere er forsvunnet (en fullverdig rekonstruksjon er senere kommet på plass i palasset). 

I 1773 ble Tsarskoje Selo-traktaten inngått her. Traktaten avsto Romanov-familiens besittelser i Holstein til Danmark. Fjodor Tjuttsjev døde her sommeren 1873.

I 1937 fikk byen sitt nye navn **Pusjkin**, for å hedre Russlands nasjonalskald Aleksandr Pusjkin som hadde studert ved tsarens lyceum i byen.

Siden 1998 har Pusjkin vært administrativt underlagt St. Petersburg.

## Referanser


## Litteratur
* Peter Bruhn: *Das Bernsteinzimmer in Zarskoje Selo bei Sankt Petersburg* Berlin 2004. ISBN 3-86155-109-8

## Eksterne lenker
* 
* Bybeskrivelse med fotos
* Bibliogr. Datenbank des internationalen Schrifttums über das Bernsteinzimmer
* tzar.ru
Gudfaren 3

***Gudfaren 3*** (*The Godfather Part III*) er en amerikansk film fra 1990. Den fikk blandet kritikk ved utgivelsen.

## Hovedroller
* Al Pacino: Michael Corleone
* Diane Keaton: Kay Adams
* Talia Shire: Connie Corleone
* Sofia Coppola: Mary Corleone

## Historie
Michael Corleone (Al Pacino) er en aldrende mafiaboss, som har lykkes i å gjøre familien lovlydig – og i prosessen mot lovlydighet, har han opprettet flere fond som støtter diverse organisasjoner.

Først når Kay (Diane Keaton) får høre at hennes eksmann skal få en tittel av Vatikanet, opptar hun kontakten. 

Tittelutdelingen etterfølges av en privat fest hjemme hos Michael i New York, der Vatikanet får en pengegave fra Corleones fond, en sum på 100 millioner dollar. Connie ber Michael om litt oppmerksomhet angående hans nevø, som kan være skikket til å overta som familieoverhode etter at Michael har gått bort.

Michael ønsker å trekke seg ut av den kriminelle verdenen, og inngår avtaler med Vatikanet om å kjøpe dem ut av et stort firma. Samtidig inviterer han hele familien til Sicilia, og Kay blir også med.

Don Tommasino, Michaels gode venn, blir myrdet av noen som utgir seg for å være munker – og dette setter i gang en rekke kjedereaksjoner som ender med nytt pavevalg (Johannes Paul II). Filmen ender med at Michael går bort.

## Eksterne lenker
*
Intrapersonlig konflikt

En **intrapersonlig konflikt** er en indre konflikt mellom tanker og følelser i personen selv. Det kan være snakk om følelsesmessige konflikter, eller praktiske konflikter som å måtte velge mellom jobb og familie.
Det kan f.eks handle om at du stiller for store krav til deg selv og ikke klarer oppfylle dem, med dette antar du neste gang at du vil mislykkes og det kan igjen føre til en intern usikkerhet om egne evner – dette kan føre deg i konflikt med omgivelsene og det er en kilde til frustrasjon hos individet. Det er dog i første omgang ikke en konflikt med andre, men en konflikt i deg selv om hva som er ditt reaksjonsmønster, dine forventninger osv.
St. Hallvard (andre betydninger)

**St. Hallvard** viser til Hallvard Vebjørnsson, Oslos skytshelgen, men kan også vise til:

* St. Hallvard-guttene, guttekor i Grønland kirke i Oslo
* St. Hallvardhallen, idrettshall i Lier
* St. Hallvard Håndballklubb, en håndballklubb i Lier
* St. Hallvard kirke og kloster i Oslo
* St. Hallvard-medaljen, en utmerkelse som deles ut av Oslo by 
* St. Hallvard (varemerke, tekstil)
* St. Hallvard videregående skole i Drammen i Buskerud
* St. Halvards gate (Oslo)
* St. Hallvards gate (Tønsberg)
* Tidsskriftet St. Hallvard, utgis av Oslo Byes Vel
McDonnell Douglas

**McDonnell Douglas** var et internasjonalt selskap lokalisert i USA. Det var en av verdens største produsenter av både sivile og militære fly. Noen McDonnell Douglas-fly er fortsatt i drift, blant annet MD-80, MD-90, DC-10 og MD-11.

Selskapet ble stiftet 28. april 1967 ved en fusjon av de to selskapene Douglas Aircraft Company og McDonnell Aircraft Corporation. I 1997 ble fabrikken overtatt av konkurrenten Boeing. Boeing avsluttet i 2006 produksjonen av McDonnell Douglas’ flymodeller.

## Referanser


## Eksterne lenker
*
Philipp Jenninger

**Philipp Jenninger** (født 10. juni 1932 i Rindelbach/Jagst i Württemberg i Tyskland, død 4. januar 2018 i Stuttgart) var en tysk konservativ politiker (CDU). Han var statssekretær ved Forbundskanslerens kontor med tittelen statsminister fra 1982 til 1984 og forbundsdagspresident fra 1984 til 1988.

## Bakgrunn
Jenninger kom fra en katolsk familie som stod det katolske partiet Zentrum nært. Faren, som var boktrykkermester, var i nasjonalsosialismens tid utsatt for heftig sjikane. 
Hans brødre Albert og Wilhelm falt under andre verdenskrig. Hans bror Alfred (født&nbsp;3. mars 1921; død&nbsp;24. mai 2007) ble senere oberst ved *Luftlandings- og lufttransportskolen* i Altenstadt i Oberbayern.

### Utdannelse, tidlig virke
Etter Abitur (artium) i 1952 studerte Jenninger jus i Tübingen, og tok i 1955 den første og 1959 den annen juridiske statseksamen. I 1957 ble han dr. jur. med avhandlingen *Die Reformbedürftigkeit des Bundesverfassungsgerichts*.

### Embedsmann
Fra 1960 arbeidet han for militærforvaltningen i Stuttgart, og fra 1963 som sekretær i forsvarsministeriet. I 1964 ble han personlig sekretær og pressesekretær for ministeren for forbundsforsvarsrådsforbindelser, Heinrich Krone.

### Politiker
Etter oppløsningen av Krones ministerium var han fra 1966 til 1969 politisk sekretær for finansminister Franz Joseph Strauss.

Fra 1969 til 1990 var Jenninger medlem av det tyske parlamentet. Han var første parlamentariske forretningsfører for CDU/CSU-fraksjonen fra 1973 til 1982. Etter Rainer Barzels avgang ble han valgt til president for det tyske parlamentet i 1984.

Etter at Helmut Kohl var blitt valgt til kansler i 1982 ble Jenninger utnevnt til statssekretær med tittelen statsminister i Kanzleramt. Han gikk av som statssekretær da han ble valgt til parlamentspresident.

### Diplomat
Fra 1991 til 1995 var Jenninger Tysklands ambassadør til Østerrike, og deretter frem til 1997 ambassadør til Den hellige stol.

## Referanser


## Eksterne lenker
* 
* Biographie beim Deutschen Bundestag
Eidangerhalvøya

**Eidangerhalvøya** er en halvøy i Porsgrunn kommune i Telemark. Den er landfast i nord mot Porsgrunn by. I vest ligger Frierfjorden, og i øst Eidangerfjorden. I sørenden, ved Brevik by finnes to bruforbindelser over Frierfjorden til Bamble kommune og videre nedover Sørlandet. Dagens hovedforbindelse er E18 over Grenlandsbrua, mens den andre er over Breviksbrua (tidligere E18).

Boligbebyggelsen på Eidangerhalvøya er i dag så godt som sammenhengende fra Brevik i sør, via Heistad, Skjelsvik/Brattås og Hovet/Stridsklev i Eidanger, og inn til Porsgrunn sentrum.

## Referanser
McDonnell Douglas MD-11

**McDonnell Douglas MD-11** er et tre-motors jetfly som i dag brukes kun som fraktfly. Flyet ble produsert av selskapet McDonnell Douglas i årene 1990 – 2000, og i alt ble det produsert om lag 200 eksemplarer. Det var American Airlines som var hovedbestiller, men avviklet trafikken etter få år. KLM var blant dem som fløy maskinen i 20 år. Flyet var en videreutvikling av forløperen McDonnell Douglas DC-10. Viktige endringer i forhold til forløperen var blant annet et lengre skrog, nye motorer og ny førerkabin-instrumentering. Dette gjorde at bemanningen i førerkabinen ble redusert fra tre til to.

Som passasjerfly ble flytypen raskt utkonkurrert av ETOPS-godkjente tomotors jetfly som Boeing 767, Airbus A330 og Boeing 777. Flyet var opprinnelig konstruert som et passasjerfly. Mange MD-11 passasjerfly er bygget om og brukes i dag til frakt. Fedex og UPS er største operatører.

## Eksterne lenker
* McDonnell Douglas MD-11
Esma Redzepova

**Esma Redzepova** (makedonsk: **Есма Реџепова**, romanes: **Esma Rejepova**, født 8. august 1943 i Skopje i Makedonia, død 10. desember 2016 samme sted) var en makedonsk sanger, filmskuespiller og forkjemper for sigøyneres rettigheter.

## Liv og virke
### Bakgrunn
Esma Redzepova var den yngste av seks barn i en romani-familie. Hennes bestefar på farssiden var en katolsk roma, og hennes bestemor en irakisk jøde. Moren var en muslimsk roma fra en landsby nær Skopje. Hun er således oppvokst i et roma- og jødisk hjem.

Faren, som hadde mistet et ben i en tysk bombing av Skopje i 1941, arbeidet tidvis som porner, på sirkus som sterk mann, og som skopusser. Han sang og spilte på trommer, og opptrådte tidvis i bryllup. Noen av Redzepovas søsken ledsaget ham. Redzepovas mor var syerske.

### Karriere
Esma Redžepovas musikkarriere begynte i tidlig alder – hun var bare ni år gammel da hun opptrådte for første gang. I 1957, i en alder av 14 år, ble Redžepova personlig invitert til å synge i en skoletalentkonkurranse for Radio Skopje. Denne konkurransen viste seg å være et vendepunkt, ikke bare vant hun førsteplassen, hun slo 57 andre skoler og vant  jugoslaviske dinarer, og den nasjonale bandleder og Redžepovas kommende ektemann var også til stede. Etter å ha sikret tillatelse fra sine foreldre, begynte Redzepova å turnere med sitt musikalske ensemble. Legenden sier at hun forlot hjemmet med en enkel koffert fylt med en kjole og et Čoček-kostyme.

Hennes karriere spente over fem tiår. Hennes musikalske suksess var tett knyttet til hennes ekteskap med Stevo Teodosievski, som var komponist, arrangør og direktør for et musikkensemble, *Ansambl Teodosievski*. Han skrev mange av hennes sanger og tok seg av hennes karriere helt frem til sin død i 1997.

Hennes musikalske stil var for det meste inspirert av sigøynermusikk (romanimusikk) og av makedonsk musikk. Det er også mulig å høre annen Innflytelse, som fra popmusikken. Esma Redžepova begynte sin karriere i en periode da romanimusikk ble vurdert svært nedsettende i Jugoslavia, og romaene selv syntes det var svært skammelig med kvinner som sang i offentligheten. Esma Redžepova var en av de første sangerne som sang på romani i radio og fjernsyn.

Foruten sin sang har hun også fått erfaring som skuespiller i løpet av sin meget lange karriere. Hun ble kjent som «sigøynerdronningen» gjennom en rekke internasjonale konsertturneer.

Hennes utstrakte arbeid for medmennesker omfatter adopsjon av over førti barn og større donasjoner til medisinske institusjoner i hjemlandet. Etter jordskjelvkatastrofen i 1963 i hjembyen Skopje bidro hun i hjelpearbeidet med inntektene fra hundrevis av konserter.

Hun har to ganger (senest i 2003) vært nominert til Nobels fredspris. I 2005 fikk hun den norske Bjørnsonprisen for «sin innsats for sigøynerfolkets kultur og for humanitært arbeid for barn».

## Referanser


## Eksterne lenker
* 
* 
* 
*